**Születésnap az Állatkertben**

**(Programszabályok)**

A Fővárosi Állat- és Növénykert műemlék és egyben természetvédelmi terület, legfőbb célja a veszélyeztetett állatok, növények és élőhelyek őrzése. Kérjük, járuljon hozzá ehhez az alábbi szabályok betartásával:

* Kerékpár, görkorcsolya, gördeszka, roller – ezek az eszközök nem szolgálják a fenti célokat, kérjük, ilyent ne hozzon magával. Ugyanilyen tilalom vonatkozik a léggömbre, vagyis akármilyen, a nyugalmat megzavaró tárgyra.
* A kísérő animátor instrukcióit tartsa be, az állatokkal való érintkezés veszélyes lehet. Az állatok reakciója egy-egy váratlan hangra, mozdulatra vagy akár illatra kiszámíthatatlan, még a békésnek tűnő fajok esetén is fennáll a harapás, csípés, szúrás veszélye.
* Erről az emlékezetes eseményről természetesen készülhetnek magánfotók, de kérjük, arra ügyeljenek, hogy szelfibottal az állatok kifutójába senki ne nyúljon be.
* Baleset, váratlan esemény esetén azonnal forduljanak az kísérő animátorhoz vagy akármelyik állatkerti dolgozóhoz.
* A 14 éven aluli gyermek csak felnőtt kíséretében, a fertőző beteg pedig kérjük, egyáltalán ne látogassa az állatkertet.

Gyakorlati tudnivalók, részvételi szabályok:

* A valódi élmény megteremtése nem csak rajtunk múlik, a programon ezért max. 25 fő vehet részt. Az alsó korhatár: betöltött 6. életév.
* A tervezett ünnepség előtt legalább 1 héttel kell megrendelni és előleget fizetni, ugyanis az így létrejött foglalás ad lehetőséget arra, hogy adott időpontra minden rendelkezésre álljon a nagyszerű élményhez. Természetesen, ha korábban gondol rá, s felveszi velünk a kapcsolatot, akkor max. 1 hétig tudjuk tartani az un. foglalást, addig kell a megrendelést megtenni vagy elvetni a gondolatot.. Reméljük nem lesz rá szükség, de lemondást a megrendelt kezdés előtti 4. napig tudunk elfogadni.
* Az esemény a megvásárolt „csomag”-ban megjelölt állatkerti **bejárat előtti** találkozóval kezdődik, ahol a kezdési időpont előtt 15 perccel várja Önöket a kísérő animátor munkatársunk. A program ugyanitt végződik! Itt lehet várni a végén a részvevőkre, mert az ünnepelt által meghívottak kísérői nem vehetnek részt a programon.
* Sajnos a találkozóra a fenti időpontban meg nem érkező vendégekre csak akkor tudunk várni, ha az ünnepelt beleegyezik, hiszen a késéssel az időtartam nem lesz hosszabb, vagyis valamilyen élvezetes programrész elmaradhat ezzel.
* Miután Ön tőlünk rendeli meg az ünnepséget, a vendégek egészsége, biztonsága érdekében semmiféle behozott étel-ital nem fogyasztható. Az általunk adott ételek szavatolt biztonságúak (készítése, tárolása, tartalma, stb.).
* Furcsának tűnhet, de mi nem bevásárolunk az ünnepeltnek és vendégeinek, hanem vendégül látjuk őket! Így pl. az étkezési kellékek, üdítők, ételek, dekoráció, tányér, pohár, evőeszközök, ketchup a vendéglátás része, de nem elvihető.
* S végül egy befejező jó tanács: vigyázzon értékeire, elveszett tárgyakért kártérítéssel nem tartozunk.

*Üdvözlettel : Állatkerti Alapítvány*